Tn̂g Hōng

Tn̂g Hông(Hàn-jī: 唐鳳,Eng-gí: Audrey Tang,1984 nî4 goe̍h 18 ji̍t- ), sīTâi-oânêchū-iû nńg-théthêng-sek siat-kè-su kah chèng-tī jîn-bu̍t, tì-le̍k tī chē hāng choan-àn ê khai-hoat kah î-hō͘, sī Haskell kahPerlsiā-kûn léng-tō-chiá, mā-sī g0v lêng-sî chèng-hú he̍k-sim sêng-oân. Tn̂g Hōng sè-hàn ê sî-chūn bô koàn-sì thoân-thóng chèng-kui kàu-io̍k, ùi 14 hòe khai-sí tī chhù--lí chū-ha̍k. I kòe-khì bat tī BenQ kahApple Inc.tam-jīm kò͘-būn ê chit-bū, mā tn̂g-kî chham-ú khai-hòng goân-sí-bé siā-kûn hia̍p-chok, chú-tō vTaiwan téng-téng pêng-tâi cháu-hiòng.
I tī 2014 nî kàu 2015 nî chi-kan tam-jīmhêng-chèng-īⁿhi-gí sè-kài hoat-kui tiâu-sek kè-ōe kò͘-būn, mā-sīTiong-hôa Bîn-kokkok-ka hoat-tián úi-oân-hōe khai-hòng chu-liāu chu-sûn úi-oân-hōe kah cha̍p-jī-nî kok-bîn ki-pún kàu-io̍k khò-têng hoat-tián úi-oân-hōe úi-oân, kâng-sî mā kahHoat-kokgōa-kau-pō͘, Hoat-kok keng-chè châi-chèng-pō͘,Pa-líchhī-chèng-hú,Se-pan-gâMadridchhī-chèng-hú tī sò͘-ūi tī-lí léng-he̍k ha̍p-chok. 2016 nî 8 goe̍h,hêng-chèng-īⁿ īⁿ-tiúⁿLîm Choânjīm-bēng ū bāng-lō͘ chhòng-gia̍p keng-giām ê Tn̂g Hōng tam-jīm hêng-chèng-īⁿ chèng-bū úi-oân, hū-chek tok-tō sò͘-ūi keng-chè kah khai-hòng chèng-hú hoat-tián, mā-sī tē-it ūi khoa-sèng-pia̍t lú-sèng tam-jīm hêng-chèng-īⁿ chèng-bū úi-oân. I piáu-sī chìn-ji̍p hêng-chèng-īⁿ liáu-āu, ē thàu-kòe sò͘-ūi ki-su̍t kah hē-thóng hú-chō͘ kong-bū thé-hē kai-koat būn-tê, mā kiông-hòa chèng-hú pō͘-mn̂g kah kong-bîn kho-ki, kong-kiōng siā-kûn ê tùi-ōe kah ha̍p-chok. Gōa-kok mûi-thé ēng "choân-kiû siú-ūi khoa-sèng-pia̍t pō͘-tiúⁿ" siāu-kài i, mā-sī Tiong-hôa Bîn-kok tē-it ūi sò͘-ūi chèng-úi.
Tn̂g Hōng tī chèng-úi jīm-lāi tiāⁿ-tiāⁿ ēngRobotti̍t-pò ê kho-ki tāi-piáu Tâi-oân chham-úLiân-ha̍p-kokAu-chiu chóng-pō͘ ê bāng-lō͘ tī-lí kok-chè hōe-gī, Liân-ha̍p-kok Jîn-lūi chù-khu kui-ōe-sú (UN-HABITAT) tīKuala Lumpurkí-hêng ê sè-kài siâⁿ-chhī lūn-tôaⁿ, Liân-ha̍p-kok a-thài keng-chè siā-hōe úi-oân-hōe tīSeoulkí-pān ê A-thài éng-hióng-le̍k tâu-chu kang-chok-hong, mā chhin-chū chham-ú Liân-ha̍p-kok éng-sio̍k hoat-tián bāng-lō͘ tīVaticanokí-pān êjîn-kang tì-hūigián-thó-hōeténg-téng.
Tn̂g Hông goân-miâ Tn̂g Chong-Hàn (Hàn-jī: 唐宗漢), sīLo̍k-kánglâng kahTâi-oân gōa-séng-lângliân-in tē-saⁿ tāi, hū-chhin Tn̂g Kong-hôa bat tam-jīmTiong-kok sî-pòhù chóng pian-chip kahTân Lí-ankèng-soánchóng-thóngê hoat-giân-jîn, bú-chhin Lí Ngá-kheng sī Siong-gia̍p chiu-khan chêng hù chóng pian-chip.
Tn̂g Hōng goân-té hō-chò Tn̂g Chong-hàn. I chū sè-hàn tio̍h chiok chhong-bêng, mā chin-chá tio̍h bat-jī tha̍k-chheh. 5 hòe ê sî khai-sí tha̍k kok-kok keng-tián tù-chok,sió-ha̍k1 nî ē-hiáu kái liân-li̍phong-têng-sek, 8 hòe chiap-chhioktiān-náukahtêng-sek gí-giânê léng-he̍k. 12 hòe khai-sí, i ēng Perl lâi siá têng-sek, 2 tang āu, in-ūi bô koàn-sì ha̍k-hāu ê seng-oa̍h kah siū-tio̍h tông-o̍h ê khi-hū, Tn̂g Hōng lî-khui ha̍k-hāu kàu-io̍k, tī chhù--lí chū-ha̍k.19 hòe ê sî, Tn̂g Hōng í-keng tī nńg-thé kong-si khang-khòe. I siat-kè ê nńg-thé bē liáu chiok-hó, siū-tio̍h chhī-tiûⁿ ê hoan-gêng.Put-chí chiōk-che Tâi-oân kho-ki kong-si ê tōa-thâu-ke kah chú-koán chhōe i chò kò͘-būn, sīm-chì chhiūⁿIntelchit-khoán ê kok-chè kong-si mā tâu-chu Tn̂g Hōng ê kong-si sêng-ûi kó͘-tong.
2005 nî té, Tn̂g Hōng thàu-kòe chhiú-su̍t kái-piàn ka-kī ê sèng-pia̍t, sêng-ûi chi̍t-ê lú-sèng, jî-chhiáⁿ mā keng-kái ka-kī ê seⁿ-miâ.
2016 nî, tong-sî ê hêng-chèng-īⁿ-tiúⁿ Lîm Choân hi-bāng ē-sái cháu-chhōe ū kho-ki hoat-lu̍t choan-tióng, he̍k-chiá bat sin-chhòng ê jîn-châi tam-jīm chèng-bū úi-oân, hū-chek chèng-hú kah sán-gia̍p-kài chi-kan ê kau-thong. Siū-tio̍h kok-kài ê thui-chiàn, Tn̂g Hōng sêng-ûi tiōng-iàu jîn-soán, i ka-kī keng-kòe su-khó liáu-āu, tông-ì chiap-siū chit-ê iau-chhiáⁿ.
2016 nî 8 goe̍h 25 ji̍t, hêng-chèng-īⁿ soan-pò͘ Lîm Choân koat-tēng jīm-bēng Tn̂g Hōng tam-jīm chèng-bū úi-oân.Tong-sî kan-ta 35 hòe ê Tn̂g Hông sī siōng-kài siàu-liân ê chèng-bū úi-oân, mā-sī le̍k-sú-siōng tē-it ê khoa-sèng-pia̍t ê koh-oân.
Tī 1997 nî ê chi̍t phiⁿ pò-tō tang-tiong, Tn̂g Hōng ê tì-siong kin-kù kiám-giām chhek-tēng ê kiat-kó chhiau-kòe 180, só͘-í i it-ti̍t hō͘ lâng chheng-ûi "tì-siong 180 ê thian-châi". Put-jî-kò, i pún-jîn piáu-sī só͘-ūi ê "180" sī-teh kóng i ê sin-ko.
Tû-liáu siá têng-sek í-gōa, Tn̂g Hōng mā ē-hiáu chhòng-chok si-koa, siá sàn-bûn, tôaⁿkǹg-khîmkah siá ga̍k-khek téng-téng. I mā bat jia̍t-tiong chóa-pâi iû-hì "Magic: The Gathering", siōng-hó ê sêng-chek sī tī a-thài-poe chìn-ji̍p 8 kiông.